# உறுதிக்கோட்டை நகரத்தார்

## **நாட்டுக்கோட்டை நகரத்தாரின் பூர்விகம்**

**நாட்டுக்கோட்டை நகரத்தார்** ஆதியில் நாக நாடு என்ற பகுதியில் வாழ்ந்து வந்த வைசியர்கள். தொண்டை நாட்டிற்கு வட மேற்கே (தற்போதைய ஆந்திர பிரதேசத்தின் தென்பகுதியில்) இருந்த இந்த நாக நாடு பூகம்பத்தில் அழிந்துவிட்டதாகத் தெரிகிறது. இங்கிருந்து குடி பெயர்ந்து கீழ்க்கண்ட பகுதிகளில் வாழ்ந்ததாக வரலாற்று சான்றுகள் கூறுகின்றன.  
- காஞ்சிபுரம் (தொண்டை நாடு) - *கி.மு. 2897 முதல் சுமார் 2100 ஆண்டுகள்*
- காவேரிப்பூம்பட்டினம் (பூம்புகார்) (சோழ நாடு) - *கி.மு. 789 முதல் சுமார் 1400 ஆண்டுகள்*
- ஓங்காரக்குடி (காரைக்குடி) (பாண்டிய நாடு) - *கி. பி. 707* முதல்.  
இந்த தன வைசியர்கள் முதலில் மூன்று பிரிவாக அதாவது  
1. *ஆறு வழியார்*
1. *ஏழு வழியார்*
1. *நான்கு வழியார்*  
என்றுதான் இருந்துள்ளனர். மூன்று பிரிவினரும் நாக நாட்டில் இருந்த காலத்திலிருந்தே மரகத விநாயகரை வழிபட்டு வந்துள்ளனர். பாண்டிய நாடு வந்த பின்தான் அரியூரார், இளையாற்றங்குடியார், சுந்தரப்பட்டணத்தார் என்று அழைக்கப்பட்டனர்.  
இளையாற்றங்குடியார் மட்டுமே பின்னர் *நாட்டுக்கோட்டை நகரத்தார்* என்று அழைக்கப்பட்டனர். அரியூர் நகரத்தார் வடக்கு வளவு, தெற்கு வளவு மற்றும் நாகர்கோயில் ஏழூர் செட்டி சமூகம் என்று மூன்று பிரிவாக பிரிந்து வாழ்ந்து வருகிறார்கள். அதே போல் சுந்தரப்பட்டணத்தார் பல்வேறு காரணங்களால் கேரளத்தில் உள்ள கொல்லம் அருகே குடி பெயர்ந்து சென்று விட்டார்கள்.  
##### நகரத்தார் பிரிவினைகள்
கடந்த 1300 வருடங்களில் இது வரை பல பிரிவினைகள் ஏற்பட்டு உள்ளன. அவற்றில் குறிப்பிட்டுச் சொல்ல கூடியவை:  
1. உறுதிக்கோட்டை வட்டகை
1. முறையூர் நகரத்தார்
1. ஆத்தங்குடி நகரத்தார்
1. அருவியூர் நகரத்தார் (வடக்கு வளவு) (சைவம்)
1. அருவியூர் நகரத்தார் - (தெற்கு வளவு)
1. அரியூர் - ஏழூர் செட்டி சமூகம்
1. சுந்தரப்பட்டணத்தார்  
இவற்றில் உறுதிக்கோட்டை நகரத்தார் மட்டுமே ஆதாரங்கள் வைத்து உள்ளனர்.  
ஆனால் காக்கா வெள்ளையன் செட்டியார் அதற்கு கட்டுப்படாமல் அந்த கூட்டத்தில் கலந்துகொள்ளாது கோபத்தில் வெளியேறி உள்ளார். அவரைச் சேர்ந்த பங்காளிகள் சிலரும், கொள்வினை, கொடுப்பினை செய்தவர்களில் சிலரும் சேர்ந்து ஆக மொத்தம் *104 புள்ளிகள்* அவருடன் பிரிந்து சென்றுள்ளார்கள். இவ்வாறு நகர கூட்டத்தை மதிக்காமல் வெளியேறியவர்கள் மீது நகர முறைப்படி நடவடிக்கை எடுக்கப்பட்டது. *கி.பி.1823-ல்* பிரிந்ததிலிருந்து இவர்கள் திருமணங்களுக்கு நகரக் கோவில்களிலிருந்து மாலை அனுப்புவது நிறுத்தப்பட்டு விட்டது.  
இவ்வாறு பிரிந்தவர்கள் உறுதிக்கோட்டை வட்டகை நகரத்தார் என்ற தலைப்பில் ஓலைச்சுவடியில் ஒரு முறி எழுதி கட்டி இருக்கிறார்கள். *(.)* அந்த முறியில் **கொள்வினை, கொடுப்பினை, நன்மை, புதுமை, சுகசோபன காரியங்கள்** எவ்விதம் செய்து கொள்வதென்று குறிப்பிடப்பட்டிருக்கிறது. பிரிந்து வந்த *104 புள்ளிகளும்* மேற்படி முறிப்படி உறுதிக்கோட்டை, திட்டுக்கோட்டை, ஆவரங்குடி, கருங்குளம், பனக்கரை, சருகணி, ஏரியூர், சூரக்குடி ஆகிய ஊர்களில் குடியேறி நாளடைவில் இந்த ஊர்களைக் காலிசெய்து தற்சமயம் குமாரவேலூர், சீனமங்கலம், சண்முகநாதபட்டினம், S.சொக்கநாதபுரம், கருங்குளம், ஆவரங்குடி, ஏரியூர், சூரக்குடி, புதூர் ஆகிய ஊர்களில் இருந்து வருகிறார்கள். ஒன்பது நகரகோவில்<nowiki/>களில் நான்கு கோவில்களை *(மாத்தூர், வயிரவன் கோவில், பிள்ளையார்பட்டி, இளையாற்றங்குடி)* சேர்ந்த நகரத்தார் மட்டுமே இந்த *104 புள்ளிகளில்* அடக்கம்.  
**1.பிள்ளையார்பட்டி கோவில்.**  
**2. மாத்தூர் கோயில்** <blockquote>*2.1.அரும்பாக்கூருடையார்*  
*2.2. மணலூர்*  
*2.3 கருப்பூருடையார்* </blockquote>**3.இளையாற்றங்குடி கோவில்** <blockquote>*3.1ஒக்கூருடையார்*  
*3.2.கழனிவாசக்குடியார்*  
*3.3. பெருமருதூருடையார்*  
*3.4.பட்டினசாமியார் பிரிவு *  
*3.5 கிங்கினிகூருடையார்* </blockquote>'''  
*4. வைரவன் கோவில்*' <blockquote>''  
*4.1 பெரிய வகுப்பு*  
*4.2 தெய்வநாயகர் வகுப்பு*</blockquote>  
இந்த *104 புள்ளிகளின்* வாரிசுகள் இன்று சுமார் 1400 புள்ளிகளாக வளர்ந்து இருக்கிறார்கள். இவர்கள் உறுதிக்கோட்டை வட்டகையைத் தவிர வேறு வட்டகையிலோ, வேறு சமுதாயத்திலோ கொள்வினை, கொடுப்பினை (திருமண உறவுகள்) செய்வது கிடையாது.